
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 616 

19 Αυγούστου 1998 


ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

Καθορισμός χρήσεων της γης και ειδικών όρων και περιο¬ 
ρισμών δόμησης στην περιοχή του Μεταξουργείου, του 

ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 4 του Ν. 1577/ 
1985 «Γενικός Οικοδομικός Κανονισμός» (Α' 210). 

2. Τις διατάξεις των άρθρων 9 και 11 του από 17.7.1923 
Ν.Δ/τος (Α' 228), όπως μεταγενέστερα τροποποιήθηκαν 
και συμπληρώθηκαν. 

3. Τις διατάξεις των άρθρων 3 και 15 του Ν. 1515/1985 
«Ρυθμιστικό Σχέδιο και πρόγραμμα προστασίας περιβάλ¬ 
λοντος την ευρύτερης περιοχής της Αθήνας» (Α' 18). 

4. Τις διατάξεις του από 21.9.1979 π.δ/τος «περί χαρα¬ 
κτηρισμού ως παραδοσιακού τμήματος της πόλεως των 
Αθηνών (Ιστορικό Κέντρο) (Δ’ 567). 

5. Την 255/45/4.1.1988 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση 
του Γενικού Πολεοδομικού Σχεδίου δήμου Αθηναίων (Ν. 
Αττικής)» (Δ' 80). 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με την παραγ. 2α του άρθρου 1 του Ν. 
2469/1997 (Α’ 38). 

7. Την υπ’ αριθ. Δ17α/03/99/Φ.2.2.1/29.10.1996 
απόφαση του Πρωθυπουργού και του Υπουργού Περιβάλ¬ 
λοντος, Χωροταξίας και Δημοσίων Έργων «Ανάθεση αρ¬ 
μοδιοτήτων Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Χρήστο Βερελή 
και Θεόδωρο Κολιοπάνο» (1006 Β/4.11.1996). 

8. Την 1294/1993 γνωμοδότηση του Δημοτικού Συμ¬ 
βουλίου Αθηνών. 

9. Την από 20.11.1995 εισήγηση της Δ/νσης Πολεοδο- 
μικού Σχεδιασμού - Τμήμα Παραδοσιακών Οικισμών. 

10. Την 572/23.11.1995 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

12. Την 150/1997 γνωμοδότηση του Συμβουλίου της 


Επικράτειας, με πρόταση του Υφυπουργού Περιβάλλο¬ 
ντος Χωροταξίας και Δημοσίων Έργων, αποφασίζουμε: 

Άρθρο 1 

Στην περιοχή Μεταξουργείου, του ρυμοτομικού σχεδίου 
Αθηνών που περικλείεται από τις οδούς: Πειραιώς, Ιερά 
οδό, Κωνσταντινουπόλεως, Ανδρομάχης, Δεληγιάννη, 
Πλατεία Καραϊσκάκη, Αγίου Κωνσταντίνου, και πλατεία 
Ομονο’ιας, καθορίζονται χρήσεις γής και ειδικοί όροι και 
περιορισμοί δόμησης, όπως στα επόμενα άρθρα: 

Άρθρο 2 

I. Στην περιοχή του Μεταξουργείου, όπως αυτή ορίζεται 
με το άρθρο 1 του παρόντος, επιτρέπονται οι χρήσεις του 
άρθρου 3 («Γενική κατοικία») του άρθρου 4 («Πολεοδο- 
μικό Κέντρο - Τοπικό Κέντρο Συνοικίας») και του άρθρου 9 
(«Ελεύθεροι χώροι - αστικό πράσινο») του από 23.2.1987 
Π.Δ/τος (Δ’ 166), όπως ειδικότερα καθορίζονται στις επό¬ 
μενες παραγράφους. 

Α. Πολεοδομικό Κέντρο. 

1. Κατοικία. 

2. Ξενώνες, ξενοδοχεία και λοιπές τουριστικές εγκατα¬ 
στάσεις. 

3. Εμπορικά, καταστήματα. 

4. Γραφεία, τράπεζες ασφάλειας, κοινωφελείς οργανι¬ 
σμοί. 

5. Διοίκηση. 

6. Εστιατόρια. 

7. Αναψυκτήρια. 

8. Κέντρα διασκέδασης αναψυχής. 

9. Χώροι συνάθροισης κοινού. 

10. Πολιτιστικά κτίρια και εν γένει πολιτιστικές εγκατα¬ 
στάσεις. 

11. Κτίρια Εκπαίδευσης. 

12. θρησκευτικοί χώροι. 

13. Κτίρια κοινωνικής πρόνοιας. 

14. Επαγγελματικά εργαστήρια χαμηλής όχλησης. 

15. Κτίρια στάθμευσης. 

16. Πρατήρια βενζίνης (με την επιφύλαξη της παρ. II 6 
του παρόντος άρθρου). 

17. Αθλητικές εγκαταστάσεις. 

18. Εγκαταστάσεις Εμπορικών εκθέσεων. 

19. Εγκαταστάσεις μέσων μαζικών μεταφορών, όπως 
φαίνεται με κεραμίδι χρώμα στο σχετικό πρωτότυπο διά¬ 
γραμμα σε κλίμακα 1:2000 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 12066/1997 του και που αντίτυπό του σε φωτοσμί- 

κρυνση δημοσιεύεται με το παρόν διάταγμα. 

Β.α) Τοπικό κέντρο συνοικίας - γειτονιάς. 

1. Κατοικία 

2. Ξενοδοχεία μέχρι 100 κλινών και ξενώνες. 

3. Εμπορικά καταστήματα (με εξαίρεση τις υπεραγορές 
και τα πολυκαταστήματα). 

4. Γραφεία, τράπεζες ασφάλειες, κοινωφελείς οργανι¬ 
σμοί. 

5. Διοίκηση (μόνο κτίρια διοίκησης επιπέδου γειτο¬ 
νιάς). 

6 Εστιατόρια. 

7. Αναφυκτήρια. 

8. Κέντρα διασκέδασης αναψυχής. 

9. Χώροι συνάθροισης κοινού. 

10. Πολιτιστικά κτίρια και εν γένει πολιτιστικές εγκατα¬ 
στάσεις. 

11. Κτίρια Εκπαίδευσης. 

12. θρησκευτικοί χώροι. 

13. Κτίρια κοινωνικής πρόνοιας. 

14. Επαγγελματικά εργαστήρια χαμηλής όχλησης. 

15. Κτίρια στάθμευσης. 

16. Πρατήρια βενζίνης (με την επιφύλαξη της παρ. II 6 
του παρόντος άρθρου). 

17. Αθλητικές εγκαταστάσεις. 

18. Εγκαταστάσεις Εμπορικών εκθέσεων. 

19. Εγκαταστάσεις μέσων μαζικών μεταφορών. 

Όπως φαίνεται με μπλέ χρώμα στο διάγραμμα της 

προηγουμένης παραγράφου Α. 

β. Ειδικότερα για τα οικόπεδα που έχουν πρόσωπο επί 
της Ιεράς οδού ισχύουν οι χρήσεις γής «αμιγούς κατοικίας» 
όπως αυτές καθορίστηκαν με το άρθρο 3 παρ. 2Α του από 
23.7.85 Π.Δ/τος (Δ' 391). 

Γ. α) Γενική Κατοικία. 

1. Κατοικία. 

2. Ξενοδοχεία μέχρι 100 κλινών και ξενώνες. 

3. Εμπορικά καταστήματα (με εξαίρεση τις υπεραγορές 
και τα πολυκαταστήματα). 

4. Γραφεία, τράπεζες ασφάλειες, κοινωφελείς οργανι¬ 
σμοί. 

5. Κτίρια εκπαίδευσης. 

6. Εστιατόρια. 

7. Αναφυκτήρια. 

8. θρησκευτικοί χώροι. 

9. Κτίρια κοινωνικής πρόνοιας. 

10. Επαγγελματικά εργαστήρια χαμηλής όχλησης. 

11. Πρατήρια βενζίνης (με την επιφύλαξη παρ. II 6 του 
παρόντος άρθρου). 

12. Αθλητικές εγκαταστάσεις. 

13. Κτίρια Στάθμευσης. 

14. Πολιτιστικά κτίρια και εν γένει πολιτιστικές εγκατα¬ 
στάσεις όπως φαίνεται με καφέ χρώμα στο διάγραμμα της 
παρ. Α. 

β. Ειδικότερα στα οικόπεδα που έχουν πρόσωπο επί των 
οδών: Ιάσονος, Πέρδικα, Λεοννάτου, Ακαδήμου (εξαιρου- 
μένου του τμήματος της από Αγησιλάου μέχρι Πειραιώς), 
Γιατράκου, Γερμανικού, Παιανιέων, Λουρούτη, Μαραθώ- 
νος (από Κεραμεικού μέχρι Κων/πόλεως). θεσπιέων, Πο- 
πλίου, Ιωλκού (αδιέξοδο ή πάροδος Θερμοπυλών), Αίσω- 
νος (αδιέξοδο), Κυναιγείρου, Σαλαμίνος (από Αγησιλάου 
μέχρι Αχιλλέως), Γρανικού, Σφακτηρίας, Παραμυθιάς (από 
Πλαταιών μέχρι Θερμοπυλών και από Μυκάλης μέχρι Ευ- 
ρυμέδοντος), Πηλέως, Μέντορος, Αντιλόχου (από Παρα¬ 
μυθιάς μέχρι Αχιλλέως), Ζωγράφου, Πλαταιών (από Αγησι¬ 
λάου μέχρι Μεγ. Αλεξάνδρου), Μυρωνίδου, Φιλοδήμου, 
Κλεομβρότου (αδιέξοδο), Δαμέου (αδιέξοδο), Μυκηνών, 


Προδίκου, Αμαζόνων, Φώκου (αδιέξοδο), Μυκάλης (από 
Κεραμεικού μέχρι Κων/πόλεως), Καλυψούς, Αρτεμισίου 
(από Μεγ. Αλεξάνδρου μέχρι Κων/πόλεως) και Αγ. 
Όρους, επιτρέπονται οι χρήσεις: 

'. Κατοικία. 

2. Εμπορικά καταστήματα που εξυπηρετούν τις καθη¬ 
μερινές ανάγκες της γειτονιάς (εξαιρουμένων των υπερα¬ 
γορών και πολυκαταστήματων). 

3. Γραφεία (εφόσον συνδυάζονται με κύρια χρήση την 
κατοικία, δηλ. επαγγελματικές στέγες γιατρών, μηχανι¬ 
κών, συμβολαιογράφων, δικηγόρων κ.α.). 

4. Κτίρια Εκπαίδευσης (πρωτοβάθμιας και δευτεροβάθ¬ 
μιας). 

5. θρησκευτικοί χώροι. 

6. Κτίρια κοινωνικής πρόνοιας (μικρής κλίμακας). 

7. Επαγγελματικά εργαστήρια χαμηλής όχλησης (που 
συνδυάζονται με κύρια χρηση την κατοικία, όπως ατελιε 
ζωγραφικής, φωτογραφίας, εργαστήρια γλυπτικής, παρα¬ 
δοσιακές χειροτεχνίες κ.α.). 

8. Αθλητικές εγκαταστάσεις. 

9. Πολιτιστικά κτίρια και εν γένει πολιτιστικές εγκατα¬ 
στάσεις. 

10. Καφενεία, ζαχαροπλαστεία και μαγειρεία (παραδο¬ 
σιακού τύπου). 

Όπως φαίνεται με κίτρινο χρώμα στο διάγραμμα της 
παρ. Α. 

γ. Κατ’ εξαίρεση των παραπάνω χρήσεων επιτρέπε- 
ται: 

Η συνέχιση της χρήσης «χώρος συνάθροισης» (σημερινό 
θεάτρο, ΠΕΡΟΚΕ) επί των οδών Οδυσσέως και Πηνελό¬ 
πης, στο Ο.Τ. 31 (περιοχή 73). 

Η συνέχιση της χρήσης «χώρος συνάθροισης» (σημερι¬ 
νός κινηματογράφος «Λαού») στην γωνία των οδών Μ. 
Αλεξάνδρου και Κολοκυνθούς, στο Ο.Τ. 24 (περ. 64). 

Η συνέχιση της χρήσης «Χώρος συνάθροισης» (σημερι¬ 
νός κινηματογράφος «Κεραμεικός») στη γωνία των οδών 
Κεραμεικού και Μαραθώνας, στο Ο.Τ. 34 (περ. 64). 

Η συνέχιση της χρήσης «διοίκηση (συνοικίας)» (σημε¬ 
ρινό Αστυνομικό Τμήμα περιοχής) στην γωνία των οδών 
Μαραθώνος και Λεωνίδου, στο Ο.Τ. 34 (περ. 64). 

Η εγκατάσταση νέας χρήσης «χώρος συνάθροισης» (θέ¬ 
ατρο) στο διατηρητέο κτίριο της οδού Σαλαμίνας 35, στο 
Ο.Τ. 76 (περ. 64). 

Δ. Ελεύθεροι χώροι - αστικό πράσινο. 

Είναι οι χώροι παραμονής, αναψυχής και διακίνησης πε¬ 
ζών και τροχοφόρων, ήτοι πεζοδρόμια, πεζόδρομοι, οδοί, 
πλατείες κοινόχρηστοι κήποι, άλση, παιδικές χαρές και 
λοιποί παρεμφερείς χώροι. 

11. Ειδικότερα επιβάλλονται οι εξής όροι και περιορισμοί 
για τις παρακάτω χρήσεις: 

1. Κατοικία. 

α. Σε υφιστάμενα κτίρια (όταν ζητείται αλλαγή χρήσης), 
σε νέα κτίρια και σε προσθήκες σε υφιστάμενα διατηρη¬ 
τέα ή μη κτίρια, επιβάλλεται η χρήση κατοικίας σε όλους 
τους ορόφους πάνω: 

Από τον τρίτο (τέταρτο και επόμενους) στις περιοχές 
των κατά το επόμενο άρθρο 4 καθοριζόμενων τομέων Α 
και Β. 

Από τον δεύτερο (τρίτο και επόμενους) στις περιοχές 
των κατά το ίδιο άρθρο 4 καθοριζομένων τομέων Γ και Δ1. 

Από τον πρώτο (δεύτερο και επόμενους) στις περιοχές 
των τομέων Δ2 και Δ3. 

Κατ’ εξαίρεση στα υφιστάμενα κτίρια είναι δυνατόν, 
μετά από τη σύμφωνη γνώμη της αρμόδιας για τον έλεγχο 
της περιοχής Υπηρεσίας να επιτρέπεται, σε χώρο που επι- 

βάλλεται με την προηγούμενη διάταξη η χρήση της «κατοι 
κίας». 

ι. Η συνέχιση χρησιμοποίησης χώρου ως επαγγελματι¬ 
κής στέγης εφόσον συντρέχουν οι εξής προϋποθέσεις. 
Έχει επιφάνεια μικρότερη των 50 τμ. 

Είναι μοναδική ιδιοκτησία του ενδιαφερομένου (στον 
ίδιο όροφο του ίδιου κτιρίου). 

Δεν οχλεί την κατοικία. 

ιι. Η εγκατάσταση επαγγελματικής στέγης (ιατρείο, 
οδοντιατρείο, γραφείο μηχανικού, δικηγόρου, συμβολαιο¬ 
γράφου κ.α.) εφόσον συνδυάζεται με την κατοικία αυτών, 
β. Δεν είναι επιβεβλημένη η χρήση κατοικίας: 

Σε υφιστάμενα κτίρια που η οικοδομική άδεια προβλέπει άλ¬ 
λες χρήσεις, πλήν κατοικίας και σε διατηρητέα κτίρια. 

Στα κτίρια που έχουν πρόσωπο επί της Πλ. Ομονοίας, 
και των οδών Αγ. Κων/νου, Αχιλλέως, Κων/πόλεωςκαιΔε- 
ληγιάννη και σ’ εκείνα τα κτίρια που βρίσκονται στα οικο¬ 
δομικά τετράγωνα επί τηε οδού Πειραιώς κοι συγκεκρι¬ 
μένα στα Ο.Τ. 1,2, 45, 47, 48, 49, 50. 51,52, 53, 54, 55, 
56 και 57 (περιοχής 64). 

Στα κτίρια με χρήσεις πολιτιστικές, κοινωνικής πρό¬ 
νοιας, ξενώνων και ξενοδοχείων, γραφείων, τοαπεζών, 
ασφαλειών, διοίκησης, κοινωφελών οργανισμών, εκπαί¬ 
δευσης, στάθμευσης, με την προϋπόθεση ότι κάθε μία 
από τις παραπάνω χρήσεις καταλαμβάνει ολόκληρο το κτί¬ 
ριο. 

Στην περίπτωση που εγκαθίστανται έδρες πολιτιστικών 
συλλόγων της περιοχής, σε μεμονωμένο όροφο κτιρίου ή 
τμήμα του. 

Στην περίπτωση που στο σύνολο του κτιρίου στεγάζεται 
μια επιχείρηση, ένας φορέας ή ένας οργανισμός. 

2. Ξενώνες, ξενοδοχεία και λοιπές τουριστικές εγκατα¬ 
στάσεις. 

Στη χρήση αυτή συμπεριλαμβάνονται και οι χώροι διανυ- 
κτέρευσης, που επιχορηγούνται από δημόσιους η κοινω¬ 
φελείς φορείς, όπως οίκοι φοιτητών, οικοτροφεία, ξενώ¬ 
νες νεότητος. 

3. Εμπορικά καταστήματα. 

α. Απαγορεύονται οι μάντρες πώλησης ή ενοικίασης αυ¬ 
τοκινήτων και οι μάντρες οικοδομικών υλικών και άλλων 
(όπως πλακιδίων, μαρμάρων, ξυλείας κλπ). 

β. Απαγορεύεται η εμπορία και αποθήκευση καυσίμων 
(υγρών, στερεών και αερίων), ορυκτών και χημικών προϊό¬ 
ντων για τη βιομηχανία, λιπαντικών, εγκαταστάσεις εκκε- 
νώσεως βόθρω" και απολυμάνσεων, Υφιστάμενες χρήσεις 
που απαγορεύονται με τις παραπάνω παρ. α και β απομα¬ 
κρύνονται εντός 36 μηνών από τη δημοσίευση του παρό¬ 
ντος Δ/τος. 

γ. Για την εφαρμογή του παρόντος δ/τος ως εμπορικά 
καταστήματα, που εξυπηρετούν τις καθημερινές ανάγκες 
της γειτονιάς θεωρούνται: 

-τα καταστήματα τροφίμων (παντοπωλεία), κατεψυγ- 
μένων προϊόντων, τα οπωροπωλεία, κρεοπωλεία, ιχθυο¬ 
πωλεία, εξαιρούμενων των υπεραγορών 

- το πρατήρια οίνου και ελαίου 

- ΟΙ φούρνοι, τα πρατήρια άρτου 

- τα καφεκοπτεία 

- τα φαρμακεία 

- τα στεγνοκαθαριστήρια 

- τα καταστήματα ψιλικών, εφημερίδων 

- ΠΡΟΠΟ, ΛΟΤΤΟ λαχείων 

- τα ανθοπωλεία 

- τα κουρεία, κομμωτήρια 

_ χσ καταστήματα πώλησης σχολικών βιβλίων - χαρτι¬ 
κών. 

4, Επαγγελματικά εργαστήρια χαμηλής όχλησης 


Επιτρέπεται η εγκατάστασή τους, μόνον εφόσον είναι 
καλυμένες όλες οι εγκαταστάσεις τους και δεν δημιουρ¬ 
γούν οποιαδήποτε όχληση στο περιβάλλον. 

α Επιτρέπονται οι χρήσεις, που προβλέπονται για την 
περιοχή από το Π. Δ/γμα 84/1984 (Α' 33) για δραστηριό¬ 
τητες μέχρι 1 5ΗΡ και 50Κνν, εξαιρουμένων των: 

- βιομηχανιών ειδών διατροφής 

- βαφής επιγραφών 

- φανοποιείων και βαφής αυτοκινήτων 

- σφαγής ζώων κ.λπ. 

- επεξεργασίας και διατήρησης κρέατος, εκτός πουλε¬ 
ρικών 

- διατήρησης πουλερικών 

Επίσης απαγορεύονται τα μηχανουργεία (πλην εκείνων 
που εργασίες τους σχετίζονται με είδη λαϊκής τέχνης και 
πληρούν τους παραπάνω όρους ισχύος μηχανολογικού 
εξοπλισμού), καθώς και τα εργαστήρια ή βιοτεχνίες επε¬ 
ξεργασίας εύφλεκτων υλικών. Υφιστάμενες χρήσεις ή 
δραστηριότητες που απαγορεύονται σύμφωνα με τα ανω¬ 
τέρω απομακρύνονται σε χρονικό διάστημα 36 μηνών από 
τη δημοσίευση του παρόντος. 

β. Απαγορεύονται επίσης τα εργαστήρια επισκευής επι- 
σώτρων (βουλκανιζατέρ), επισκευής αυτοκινήτων, μοτο- 
συκλετών, και ποδηλάτων, με εξαίρεση τα οικόπεδα που 
έχουν πρόσωπο στις οδούς Κων/πόλεως, Αχιλλέως, Θερ¬ 
μοπυλών και Κολοκυνθούς. Οι παραπάνω μη επιτρεπόμε¬ 
νες χρήσεις και δραστηριότητες απομακρύνονται σε χρο¬ 
νικό διάστημα 36 μηνών, από τη δημοσίευση του παρό¬ 
ντος Δ/τος. 

γ. Υφιστάμενες χρήσεις ή δραστηριότητες που δεν επι¬ 
τρέπονται από το Π.Δ. 84/84, απομακρύνονται σε χρονικό 
διάστημα 36 μηνών από τη δημοσίευση του παρόντος. 

5. Κτίρια στάθμευσης 

α. Απαγορεύεται η δημιουργία νέων υπαίθριων (ανοι¬ 
κτών) χώρων στάθμευσης. 

β. Η ανέγερση υπόγειων ή υπέργειων σταθμών αυτοκι¬ 
νήτων (δημόσιας χρήσης) επιτρέπεται: 

- σε περίπτωση ανάπλασης ολόκληρου οικοδομικού τε¬ 
τραγώνου ή τμήματος του με δυνατότητα κατασκευής 
υπόγειου χώρου στάθμευσης για Ι.Χ. δίκυκλα και οχήματα 
τροφοδοσίας, μετά από σχετική έγκριση του Υπουργείου 
Περιβάλλοντος, Χωροταξίας και Δημοσίων Έργων. 

— σε περίπτωση που δεν θίγεται το άμεσο ή ευρύτερο 
ιστορικό περιβάλλον μνημείων και δεν παρακωλύεται η 
κυκλοφοριακή ρύθμιση της περιοχής, ανεξαρτήτως μεγέ¬ 
θους, μετά από σύμφωνη γνώμη του Τμήματος Παραδο¬ 
σιακών Οικισμών του Υπουργείου Περιβάλλοντος, Χωρο¬ 
ταξίας και Δημοσίων Έργων, του Οργανισμού Αθήνας και 
της αρμόδιας για τον έλεγχο της περιοχής Υπηρεσίας 

-- σε χώρους που έχουν καθορισθεί με υπουργική από¬ 
φαση σύμφωνα με τις διατάξεις του άρθρου 6 παρ. 7 και 8 
του Ν. 960/979 (Α' 194) όπως ισχύει. 

γ. Επιβάλλεται η εξασφάλιση των χώρων στάθμευσης 
που απαιτούνται για κάθε χρηση σε υφιστάμενα κτίρια που 
μετασκευάζονται για να στεγάσουν ενιαία επιχείρηση, φο¬ 
ρέα ή οργανισμό. 

6. Πρατήρια βενζίνης 

Απαγορεύεται η εγκατάστασή τους στα οικοδομικά τε¬ 
τράγωνα επί της οδού Πειραιώς (ήτοι Ο.Τ, 1,2, 45, 46,47, 
48, 49, 50, 51,52,53, 54, 55, 56 και 57) (περιοχής 64 του 
ρυμοτομικού σχεδίου Αθηνών) και στα οικόπεδα που 
έχουν πρόσωπο σε πεζοδρόμους, ή στις οδούς, που ανα- 
φέρονται στην παρ. ΙΓβ του παρόντος άρθρου. 

7. Εγκαταστάσεις μέσων μαζικών μεταφορών. 
Επιτρέπονται μόνο οι εγκαταστάσεις των προβλεπομέ- 

νων σταθμών του ΜΕΤΡΟ, ελαφρές κατασκευές έκδοτη- 

ρ'ιων εισιτηρίων και στάσεων για την εξυπηρέτηση του κοι¬ 
νού. 

8. Ελεύθεροι χώροι - αστικό πράσινο. 

Στους παραπάνω χώρους επιτρέπονται οι ακόλουθες 
χρήσεις: 

Περίπτερα, κινητά ανθοπωλεία, σκιάδες (στέγαστρα) 
παγκάκια, θάλαμοι τηλεφωνικοί, γραμματοκιβώτια ΕΛΤΑ, 
ενημερωτικές πινακίδες, έργα τέχνης. Υπόγειοι χώροι 
στάθμευσης κατασκευάζονται με την επιφύλαξη των 
προϋποθέσεων της ανωτέρω παραγράφου 5β μόνο κάτω 
από οδούς και πλατείες μη δενδροφυτεμένες. Η κατα¬ 
σκευή και η εγκατάσταση οποιουδήποτε επιτρεπόμενου 
σε κοινόχρηστο χώρου έργου, επιτρέπεται μόνο ύστερα 
από έγκριση της ολοκληρωμένης τεχνικής μελέτης του 
από την αρμόδια για τον έλεγχο της περιοχής Υπηρε¬ 
σία. 

Άρθρο 3 

1. Για κάθε χρήση έχουν εφαρμογή εκτός από τις διατά¬ 
ξεις αυτού του Π. Δ/τος, οι ειδικές γι' αυτές διατάξεις. 

2. Υφιστάμενες κατά την ημέρα δημοσίευσης του παρό¬ 
ντος Δ/τος χρήσεις και μη επιτρεπόμενες από τις διατά¬ 
ξεις αυτού, επιτρέπονται κατά παρέκκλιση εφόσον λει¬ 
τουργούν βάσει νόμιμης άδειας, σε κατάλληλο γι’ αυτές 
χώρο, όπως προβλέπεται από τις σχετικές πολεοδομικές 
και ειδικές διατάξεις με την προϋπόθεση ότι δεν αποτε¬ 
λούν παράγοντα επικινδυνότητας ή πηγή όχλησης για το 
περιβάλλον, την κυκλοφορία και ιδιαίτερα την κατοικία. 

3. Επιτρέπεται η εφάπαξ μεταβίβαση χρήσεων που υφί- 
στανται και λειτουργούν με νόμιμη άδεια, σύμφωνα με την 
προηγούμενη παράγραφο, σε πρόσωπο α' βαθμού συγγέ¬ 
νειας ή τον (την) σύζυγο, σε περιπτώσεις πραγματικής 
αδυναμίας συνεχίσεως της χρήσεως στο πρόσωπο του δι¬ 
καιούχου (λόγω γήρατος, συνταξιοδοτήσεως, θανάτου 
κ.λπ.). 

4. Για τις χρήσεις των οποίων προβλέπεται από τις δια¬ 
τάξεις του παρόντος Δ/γματος, η απομάκρυνση εντός 36 
μηνών δεν εφαρμόζονται οι προηγούμενες παράγραφοι 2 
και 3. Για αυτές τις χρήσεις απαγορεύεται και η επέκταση 
των εγκαταστάσεων τους. 

5. Στις περιπτώσεις καταστρατήγησης ή παραβίασης 
των επιτρεπομένων χρήσεων, επιβάλλεται η σφράγιση του 
ακινήτου σύμφωνα με την 44242/2361/1989 Υπουργική 
Απόφαση (Β' 380). 

6. Η εγκατάσταση οποιοσδήποτε νέας χρήσης (λειτουρ¬ 
γίας), πλην της κατοικίας, γίνεται μετά από έγκριση της 
αρμόδιας για τον έλεγχο της περιοχής, Υπηρεσίας. Οι 
εγκρίσεις για τις ειδικές χρήσεις δίδονται μόνο για χώρους 
που χαρακτηρίζονται σαν χώροι κύριας χρήσης, σύμφωνα 
με τον ν. 1577/1985 «ΓΟΚ». 

7. Ειδικότερα δεν επιτρέπεται η λειτουργία οποιοσδή¬ 
ποτε χρήσης, που ανεξάρτητα από το είδος της, το μέγε¬ 
θος της, τον αριθμό των καθισμάτων της ή την ονομασία 
της, αποτελεί πηγή όχλησης για το περιβάλλον της, για 
οποιοδήποτε λόγο και ιδιαίτερα κατά τις ώρες κοινής ησυ¬ 
χίας. Η απαγόρευση επιβάλλεται από την αρμόδια για τον 
έλεγχο της περιοχής Υπηρεσία, σε περίπτωση οποιοσδή¬ 
ποτε όχλησης της κατοικίας, ανεξάρτητα αν αυτή, προκα- 
λείται από τις εγκαταστάσεις των χώρων ή το προσωπικό ή 
την πελατεία σύμφωνα και μετά οριζόμενα στις παραγρά¬ 
φους 5, 6 και 10 του άρθρου αυτού. 

8. Απαγορεύεται η εγκατάσταση χαρτοπαικτικών λε¬ 
σχών και οίκων ανοχής, περισσοτέρων των νομίμως λει- 
τουργούντων. 

9. Δεν επιτρέπεται η χρήση και η κατάληψη (με τραπέ¬ 
ζια, τέντες, καρέκλες, προθήκες καταστημάτων, πάγκους 
πλανοδίων πωλητών) των πεζοδρόμων και των δρόμων, 


για την εξυπηρέτηση και υπαίθρια επέκταση των καταστη¬ 
μάτων της περιοχής. 

Κατ’ εξαίρεση επιτρέπεται μόνο η τοποθέτηση τραπέ¬ 
ζιών, τεντών, πάγκων πλανοδίων πωλητων, σε περιορι¬ 
σμένα τμήματα πλατειών, πλατωμάτων, πεζοδρομίων και 
πεζοδρόμων, με άδεια σχετική που δίνει ο Δήμος Αθη- 
νάιων και ύστερα από τη σύμφωνη γνώμη της αρμόδιας για 
τον έλεγχο της περιοχής Υπηρεσίας, που καθορίζει τη 
θέση τους και την επιφάνεια που καταλαμβάνουν. 

Η άδεια χορηγείται υπό τις εξής προϋποθέσεις: 
α) Η ιδιαίτερη χρήση παρέχεται όλως κατ’ εξαίρεση και 
είναι συμβατή προς την χρήση του κοινοχρήστου χώρου, 
β) Δεν εμποδίζεται οπωσδήποτε η κοινή χρήση 
γ) Δεν συνεπάγεται μονίμους ή μη μονίμους εγακταστά- 
σεις επί του εδάφους και 

δ) περιορίζεται στο ελάχιστο ποσοστό σε σχέση με τη 
συνολική έκταση του κοινοχρήστου χώρου. 

10α. Η αρμόδια για τον έλεγχο της περιοχής Υπηρεσία 
σε περίπτωση που υποπέσει στην αντίληψή της, όχληση 
προκαλούμενη με οποιοδήποτε τρόπο από τις υφιστάμε¬ 
νες χρήσεις, ζητάει κατά περίπτωση ή κατά περιοχή, στοι¬ 
χεία προκειμένου να ελεγχθεί η νομιμότητα της λειτουρ¬ 
γίας της επιχείρησης, το μέγεθος και το είδος της όχλη¬ 
σης και επιβάλλει όρους για τη βελτίωση της λειτουργίας 
και την άρση της όχλησης. 

β. Εφόσον η όχληση αυτή αφορά ηχητική ή περιβαλλο¬ 
ντική ρύπανση διατάσσεται άμεση συμμόρφωση προς τις 
διατάξεις του παρόντος. Σε περίπτωση που απαιτείται η 
λήψη προσθέτων μέτρων διακόπτεται η λειτουργία της 
επιχειρήσεως και ορίζεται προθεσμία για τη συμμόρφωση, 
μετά από τη διαπίστωση της οποίας επιτρέπεται η επανα¬ 
λειτουργία. Σε περίπτωση υποτροπής η αρμόδια για τον 
έλεγχο της περιοχής Υπηρεσία διακόπτει αμέσως και ορι- 
στικώς την λειτουργία της οχλούσας επιχειρήσεως. 

11. Για τα γωνιακά οικόπεδα, όπως αυτά υφίστανται τη 
μέρα δημοσίευση του παρόντος Δ/τος, στα οποία σε κάθε 
όψη τους καθορίζονται διαφορετικές χρήσεις επιτρέπο¬ 
νται οι χρήσεις, όπως αυτές αναφέρονται στο άρθρο 2 
παρ. Γ «Γενική Κατοικία» του παρόντος. 

12. Για τα διαμπερή οικόπεδα, όπως αυτά υφίστανται τη 
μέρα δημοσίευσης του παρόντος δ/τος, επιτρέπονται οι 
χρήσεις που καθορίζονται από το παρόν για κάθε πρό¬ 
σοψη του οικοπέδου ξεχωριστά. Η μή επιτρεπόμενη 
χρήση στην αντίστοιχη πρόσοψη απαγορεύεται να έχει 
άμεση προσπέλαση από αυτήν. 

13. Για τα διατηρητέα κτίρια που βρίσκονται στα οικοδο¬ 
μικά τετράγωνα επί της οδούς Πειραιώς (ήτοι Ο.Τ. 1, 2, 
45, 46, 47,48, 49,50,51,52, 53, 54,55, 56 και 57 περιο¬ 
χής 64 του ρυμοτομικού σχεδίου Αθηνών) επιτρέπονται 
και οι χρήσεις: 

- χώροι συνάθροισης κοινού 

- πολιτιστικές λειτουργίες 

- αναψυχής 

- διοίκησης - γραφεία 

- κοινωνικής πρόνοιας 

ανεξάρτητα αν οι χρήσεις αυτές επιτρέπονται ή όχι στις 
περιοχές όπου βρίσκονται τα συγκεκριμένα κτίρια. 

Άρθρο 4 

Στην περιοχή του Μεταξουργείου, τροποποιείται ο συ¬ 
ντελεστής δόμησης των οικοπέδων, ο αριθμός ορόφων 
και το μέγιστο επιτρεπόμενο ύψος των κτιρίων και καθορί¬ 
ζονται τομείς υψών και συντελεστών δόμησης, όπως τα 
όρια αυτών φαίνονται στο διάγραμμα του άρθρου 2 του 
παρόντος Δ/τος, ως εξής: 

ΤΟΜΕΑΣ Α: Συντελεστής δόμησης 4,0, μέγιστος αριθ- 

μός ορόφων έξι (6) και μέγιστο ύψος οικοδομών είκοσι 
δύο (22,00) μέτρα. 

ΤΟΜΕΑΣ Β: Σμντελεστής δόμησης 3,5, μέγιστος αριθ¬ 
μός ορόφων έξι (6) πέντε, στην πρόσοψη και ένας σε 
εσοχή, και μέγιστο ύψος οικοδομών είκοσι δύο (22,00) 
μέτρα. Η εσοχή γίνεται σε αναλογία πλάτους προς ύψος 1 
προς 1,50. 

ΤΟΜΕΑΣ Γ: Συντελεστής δόμησης 3,0, μέγιστος αριθ¬ 
μός ορόφων πέντε (5), τέσσερις στην πρόσοψη και ένας 
σε εσοχή, και μέγιστο ύψος οικοδομών δέκα οκτώ μέτρα 
και πενήντα εκατ. του μέτρου )18,50+. Η εσοχή γίνεται σε 
αναλογία πλάτους προς ύψος, 1 προς 1,50. 

ΤΟΜΕΑΣ Δ1: Συντελεστής δόμησης 2,6, μέγιστος 
αριθμός ορόφων πέντε (5), τέσσερις στην πρόσοψη και 
ένας σε εσοχή, και μέγιστο ύψος οικοδομών δέκα οκτώ 
μέτρα και πενήντα εκατ. του μέτρου (18,50+. Η εσοχή γί¬ 
νεται σε αναλογία πλάτους προς ύψος 1 προς 1,50. 

ΤΟΜΕΑΣ Δ2: Συντελεστής δόμησης 2,2 μέγιστος αριθ¬ 
μός ορόφων τέσσερις (4), τρεις στην πρόσοψη και ένας σε 
εσοχή, και μέγιστο ύψος οικοδομών δέκα πέντε μέτρα και 
πενήντα εκατ. του μέτρου (15,50). Η εσοχή γίνεται σε 
αναλογία πλάτους προς ύψος 1 προς 1,50. 

ΤΟΜΕΑΣ Δ3: Συντελεστής δόμησης 1,4, μέγιστος 
αριθμός ορόφων δύο (2) και μέγιστο ύψος οικοδομών 
οκτώ μέτρα και πενήντα εκατοστά του μέτρου (8,50). 

2) Απαγορεύεται η ανέγερση κτιρίων επί υποστηλωμά- 
των (ρϋοΐίε). 

3. Επιβάλλεται εντός ενός (1) έτους από την δημο¬ 
σίευση του παρόντος διατάγματος, η φύτευση των υπαρ¬ 
χόντων ακαλύπτων χώρων κατά το ποσοστό που ορίζουν οι 
ισχύουσες διατάξεις, του άρθρου 23 του κτιριοδομικού 
κανονισμού (Δ' 59/1989), καθώς και ο καλλωπισμός και η 
διαμόρφωση των γυμνών μεσότοιχων, τόσο αυτών που 
έχουν πρόσωπο σε κοινόχρηστους χώρους, όσο και εκεί¬ 
νων που προκύπτουν μεταξύ κηρυγμένων μνημείων ή άλ¬ 
λων κτισμάτων. 

Οι σχετικές μελέτες εγκρίνονται από την Επιτροπή Πο- 
λεοδομικού και Αρχιτεκτονικού Ελέγχου, ύστερα από γνω¬ 
μοδότηση της αρμόδιας για τον έλεγχο της περιοχής Υπη- 
ρεσίας. Σε περίπτωση μη συμμορφώσεως των ιδιοκτητών 
με τις διατάξεις του προηγούμενου εδαφίου το πρό¬ 
γραμμα φύτευσης των υπαρχόντων ακαλύπτων χώρων, 
καθώς και το πρόγραμμα καλλωπισμού και διαμόρφωσης 
των μεσότοιχων, γίνεται από τον Δήμο ή άλλο φορέα 
(ΝΠΔΔ ή ΝΠΙΔ) με την ίδια διαδικασία και η δαπάνη κατα¬ 
λογίζεται σε βάρος των ιδιοκτητών των ακινήτων. 


4. Απαγορεύεται στην περιοχή Μεταξουργείου η τοπο¬ 
θέτηση στα δώματα δορυφορικών κεραιών (κάτοπρα). 

Επιβάλλεται η χρήση κεντρικής κεραίας τηλεόρασης 
της περιοχής Μεταξουργείου και εντός ενός έτους (1) από 
της λειτουργίας της κεντρικής κεραίας επιβάλλεται η απο¬ 
ξήλωση των υφισταμένων μεμονωμένων κεραιών. 

5. Επιβάλλεται η υπογείωση των εναερίων καλωδίων 
ΔΕΗ και ΟΤΕ. 

6. Για κάθε παράβαση των παραπάνω διατάξεων εφαρ¬ 
μόζονται οι ισχύουσες περί αυθαιρέτων πολεοδομικές 
διατάξεις 

Άρθρο 5 

1. Από της ισχύος του παρόντος δ/τος καταργούνται οι 
συντελεστές δόμησης που καθορίστηκαν με το από 
23.6.1978 Π.Δ/γμα (ΦΕΚ 312/Δ/78), για την περιοχή του 
Μεταξουργείου. 

Άρθρο 6 

α) Οικοδομικές άδειες που έχουν εκδοθεί μέχρι τις 
10.4.1995, ημέρα δημοσίευσης της 57297/2211/- 
31.3.1995 απόφασης της Υφυπουργού Περιβάλλοντος 
Χωροραξίας και Δημοσίων Έργων (Δ' - 222/10.4.1995) 
και ισχύουν, εκτελούνται όπως εκδόθηκαν. 

β. Άδειες για τις οποίες έχει υποβληθεί μέχρι την παρα¬ 
πάνω ημερομηνία πλήρης φάκελλος για την έκδοσή τους 
στην αρμόδια Πολεοδομική Υπηρεσία, εκδίδονται σύμ¬ 
φωνα με τις προϊσχύουσες διατάξεις, εξαιρουμένων των 
χρήσεων γής, για τις οποίες εφαρμόζονται οι σχετικές δια¬ 
τάξεις του παρόντος δ/τος. 

Άρθρο 7 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας, και Δη¬ 
μοσίων Έργων αναθέτουμε τη δημοσίευση του παρόντος 
διατάγματος. 

Αθήνα, 23 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΘΕΟΔΩΡΟΣ ΚΟΛΙΟΠΑΝΟΣ 


ΕΦΗΜΕΡΙΕ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ.-Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 


Πώληση Φ.Ε.Κ. 

Φωτοαντίγραφα παλαιών Φ.Ε.Κ 
Βιβλιοθήκη παλαιών Φ.Ε.Κ. 

Οδηγίες για δημοσιεύματα ΑΕ. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


4136 402 
4171 307 
(061) 271 249 
224 581 


(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

ΗΣΕΩΣ - Από 8 σελίδες και άνω προσαύζηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

ΚΙ Π Λ Α (Διορισμοί κ.λπ. προσωπικού Ν,Π.Δ.Δ.) 
Παράρτημα ( Πίνακες εππυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανοπάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. _ 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. _ 


* Οι συνδρομές του· εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο; το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοιν ότη τ ε ς ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάσπο κάθε έτους. 

* Ανάγραφα διπλοτύπων, ταχυδρομικές επιταγές και χρηματικό γραμμάτιο δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















